ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 703/95 ΤΗΣ ΕΠΙΤΡΟΠΗΣ της 30ής Μαρτίου 1995 σχετικά με την μεταβίβαση στην Κολομβία της εθνικής ποσοστώσεως που παραχωρήθηκε στην Νικαράγουα για το 1995 στο πλαίσιο της δασμολογικής ποσοστώσεως που καθορίστηκε για την εισαγωγή μπανανών στην Κοινότητα (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2),

τον κανονισμό (ΕΚ) αριθ. 478/95 της Επιτροπής της 1ης Μαρτίου 1995, περί συμπληρωματικών λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου, όσον αφορά το καθεστώς των δασμολογικών ποσοστώσεων κατά την εισαγωγή μπανανών στην Κοινότητα ο οποίος τροποποιεί τον κανονισμό (ΕΟΚ) αριθ. 1442/93 (3) όπως τροποποιήθηκε από τον κανονισμό (ΕΚ) αριθ. 702/95 (4), και ιδίως το άρθρο 2 παράγραφος 2 δεύτερο εδάφιο,

Εκτιμώντας:

ότι ο κανονισμός (ΕΚ) αριθ. 478/95 καθορίζει τις λεπτομέρειες εφαρμογής της συμφωνίας πλαίσιο για τις μπανάνες που συνήφθη κατά τις πολυμερείς εμπορικές διαπραγματεύσεις του γύρου της Ουρουγουάης 7 ότι στο άρθρο 1 η δασμολογική ποσόστωση διαιρείται σε ειδικές μερικές ποσοστώσεις οι οποίες κατανέμονται στις χώρες ή ομάδες χωρών που αναφέρονται στο παράρτημα Ι του εν λόγω κανονισμού 7 ότι αν μία χώρα η οποία αναφέρεται στον πίνακα Ι του παραρτήματος Ι δεν είναι σε θέση να εξάγει όλη την ποσότητα ή τμήμα της ποσότητας που της έχει κατανεμηθεί, το άρθρο 2 παράγραφος 2 του εν λόγω κανονισμού προβλέπει την ανακατανομή της εν λόγω ποσότητας 7 ότι η Νικαράγουα έχει ενημερώσει την Επιτροπή ότι δεν θα είναι σε θέση να εξάγει μπανάνες στην Κοινότητα κατά το 1995 7 ότι η Νικαράγουα και η Κολομβία έχουν ζητήσει από κοινού την ανακατανομή στην Κολομβία της ποσότητας που κατανεμήθηκε στη Νικαράγουα 7 ότι η ανακατανομή αυτή θα έπρεπε να αρχίσει να ισχύει από την αρχή του δευτέρου εξαμήνου του 1995,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σε εφαρμογή του άρθρου 2 παράγραφος 2 δεύτερο εδάφιο του κανονισμού (ΕΚ) αριθ. 478/95, οι μερικές ποσοστώσεις της δασμολογικής ποσοστώσεως που κατανεμήθηκαν στην Κολομβία και στη Νικαράγουα για το 1995 τροποποιούνται ως εξής:

«Κολομβία: 24 %»,

«Νικαράγουα: 0 %».

Η τροποποίηση αυτή εφαρμόζεται από το δεύτερο τρίμηνο του 1995.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 672/95 ΤΗΣ ΕΠΙΤΡΟΠΗΣ της 29ης Μαρτίου 1995 για ορισμένα πιστοποιητικά εισαγωγής και εξαγωγής που αφορούν τις συναλλαγές γεωργικών προϊόντων μεταξύ της Κοινότητας των δώδεκα και των νέων κρατών μελών Αυστρία, Φινλανδία και Σουηδία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 2, καθώς και τις αντίστοιχες διατάξεις άλλων κανονισμών περί κοινής οργανώσεως της αγοράς για τα γεωργικά προϊόντα,

Εκτιμώντας:

ότι, έως τις 31 Δεκεμβρίου 1994, κατά τις συναλλαγές γεωργικών προϊόντων μεταξύ της Κοινότητας των δώδεκα και της Αυστρίας, της Φινλανδίας και της Σουηδίας έπρεπε να προσκομίζεται πιστοποιητικό εισαγωγής ή εξαγωγής 7 ότι, από την 1η Ιανουαρίου 1995, δεν απαιτούνται πλέον τα πιστοποιητικά αυτά 7

ότι ορισμένα πιστοποιητικά δεν χρησιμοποιήθηκαν καθόλου ή χρησιμοποιήθηκαν εν μέρει και έχουν διάρκεια ισχύος πέραν της 31ης Δεκεμβρίου 1994 7 ότι οι δεσμεύσεις που συνδέονται με τα πιστοποιητικά αυτά πρέπει να τηρηθούν με την ποινή της απωλείας της συσταθείσας εγγύησης 7 ότι, επειδή οι δεσμεύσεις αυτές έχουν καταστεί άνευ αντικειμένου, πρέπει να επιτραπεί η άρση τους και η αποδέσμευση των συσταθεισών εγγυήσεων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Όσον αφορά τα πιστοποιητικά εισαγωγής, εξαγωγής και προκαθορισμού:

- στα οποία αναγράφεται ως χώρα προορισμού ή προέλευσης ένα των νέων κρατών μελών, Αυστρία, Φινλανδία ή Σουηδία, το οποίο αναγράφεται στην αίτηση χορηγήσεως του πιστοποιητικού,

- των οποίων η ισχύς δεν έχει λήξει την 1η Ιανουαρίου 1995 και

- έχουν χρησιμοποιηθεί εν μέρει ή δεν έχουν χρησιμοποιηθεί καθόλου έως την ημερομηνία αυτή,

σύμφωνα με τις διατάξεις του άρθρου 27 παράγραφος 2 του κανονισμού (ΕΟΚ) αριθ. 2220/85 της Επιτροπής (2).

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 205 της 3. 8. 1985, σ. 5.
ΚΑΝΟΝΙΣΜΟΣ (ΕΚ) αριθ. 763/95 ΤΗΣ ΕΠΙΤΡΟΠΗΣ της 4ης Απριλίου 1995 για καθορισμό των ελάχιστων τιμών πωλήσεως για το βόειο κρέας στο πλαίσιο του διαγωνισμού που προβλέπεται από τον κανονισμό (ΕΚ) αριθ. 611/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 (2), και ιδίως το άρθρο 7 παράγραφος 3,

Εκτιμώντας:

ότι ορισμένες ποσότητες βοείου κρέατος που καθορίζονται από τον κανονισμό (ΕΚ) αριθ. 611/95 της Επιτροπής (3) τέθηκαν σε διαγωνισμό 7 ότι, δυνάμει του άρθρου 9 του κανονισμού (ΕΟΚ) αριθ. 2173/79 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1759/93 (5), οι ελάχιστες τιμές πωλήσεως για το κρέας που τέθηκε σε δημοπρασία καθορίζονται λαμβανομένων των ληφθεισών προσφορών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ελάχιστες τιμές πωλήσεως βοείου κρέατος για το διαγωνισμό που προβλέπεται στον κανονισμό (ΕΚ) αριθ. 611/95, του οποίου η προθεσμία υποβολής προσφορών έχει λήξει στις 28 Μαρτίου 1995, καθορίζονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Απριλίου 1995.

Για την Επιτροπή Franz FISCHLER Μέλος της Επιτροπής

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 750/95 ΤΟΥ ΣΥΜΒΟΥΛΙΟΥ της 31ης Μαρτίου 1995 για τροποποίηση του κανονισμού (ΕΚ) αριθ. 3364/94 για τη θέσπιση, για το 1995, ορισμένων μέτρων διατήρησης και διαχείρισης των αλιευτικών πόρων που εφαρμόζονται με σκάφη που φέρουν τη σημαία των Νήσων Φερόε

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, με τον κανονισμό (ΕΚ) αριθ. 3365/94 (2), κατανέμονται, για το 1985, ορισμένες ποσοστώσεις αλιευμάτων για σκάφη που φέρουν τη σημαία των Νήσων Φερόε στα κοινοτικά ύδατα 7 ότι κατανεμήθηκε αλιευτική ποσόστωση 7 410 τόνων σκουμπριού στις Νήσους Φερόε στις διαιρέσεις CIEM VI a, VII e, f και h για το 1995 7 ότι η ποσόστωση αυτή πρέπει να μειωθεί, προκειμένου να ληφθεί υπόψη η μείωση των συνολικών επιτρεπομένων αλιευμάτων σκουμπριού στις εν λόγω περιοχές 7 ότι, σύμφωνα με τη διαδικασία που προβλέπεται στο άρθρο 2 της αλιευτικής συμφωνίας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (3), τα συμβαλλόμενα μέρη διαξήγαγαν περαιτέρω διαβουλεύσεις σχετικά με τα αμοιβαία δικαιώματά τους για το 1995 7 ότι οι διαβουλεύσεις αυτές περατώθηκαν και, ως εκ τούτου, μειώθηκε η προαναφερθείσα ποσόστωση αλιευμάτων που είχε χορηγηθεί στις Νήσους Φερόε 7 ότι εναπόκειται στο Συμβούλιο να θεσπίσει τους ειδικούς όρους βάσει των οποίων πρέπει να διεξαχθεί η αλιεία των εν λόγω αλιευμάτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα Ι του κανονισμού (ΕΚ) αριθ. 3364/94, οι ποσότητες που αφορούν το σκουμπρί στις διαιρέσεις CIEM VI a, VII e, f και h αντικαθίστανται από τις ποσότητες που εμφαίνονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Απριλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαρτίου 1995.

Για το Συμβούλιο Ο Πρόεδρος F. BAYROU

ΠΑΡΑΡΤΗΜΑ

Ποσοστώσεις αλιευμάτων των Νήσων Φερόε για το 1995

1. Ποσοστώσεις για σκάφη των Νήσων Φερόε στην κοινοτική ζώνη:

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ, ΕΥΡΑΤΟΜ, ΕΚΑΧ) αριθ. 840/95 ΤΟΥ ΣΥΜΒΟΥΛΙΟΥ της 10ης Απριλίου 1995 για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 2290/77 για τον καθορισμό του καθεστώτος χρηματικών απολαβών των μελών του Ελεγκτικού Συνεδρίου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 118 Β παράγραφος 8,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 8,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 8,

Εκτιμώντας:

ότι υπάγεται στην αρμοδιότητα του Συμβουλίου ο καθορισμός των μισθών, των αποζημιώσεων και των συντάξεων του Προέδρου και των μελών του Ελεγκτικού Συνεδρίου 7

ότι, κατόπιν της έναρξης ισχύος της συνθήκης για την Ευρωπαϊκή Ένωση, το Ελεγκτικό Συνέδριο κατέστη όργανο των Ευρωπαϊκών Κοινοτήτων και ότι, ως εκ τούτου, είναι σκόπιμο να τροποποιηθούν οι διατάξεις του κανονισμού (ΕΟΚ, Ευρατόμ, ΕΚΑΧ) αριθ. 2290/77 (1) όσον αφορά το μισθό και τις μεταβατικές αποζημιώσεις για τη λήξη των καθηκόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ, Ευρατόμ, ΕΚΑΧ) αριθ. 2290/77 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

Ο μηνιαίος βασικός μισθός των μελών του Ελεγκτικού Συνεδρίου είναι ίσος με το ποσό που προκύπτει από την εφαρμογή των ακολούθων συντελεστών στο βασικό μισθό υπαλλήλου των Ευρωπαϊκών Κοινοτήτων βαθμού Α1 τελευταίο κλιμάκιο:

Πρόεδρος: 115 %,

Άλλα μέλη: 108 %.»

2. Στο άρθρο 8, η παράγραφος 1 αντικαθίσταται από το ακόλουθο κείμενο:

«1. Από την πρώτη μέρα του μηνός που έπεται της λήξεως των καθηκόντων του, και για περίοδο τριών ετών, το πρώην μέλος του Ελεγκτικού Συνεδρίου λαμβάνει μηνιαία μεταβατική αποζημίωση της οποίας το ποσό καθορίζεται ως εξής:

- 40 % του βασικού μισθού που ελάμβανε κατά τη στιγμή της λήξεως των καθηκόντων του, αν η περίοδος κατά την οποία άσκησε τα καθήκοντά του είναι κάτω των δύο ετών,

- 45 % του ίδιου μισθού, αν η εν λόγω περίοδος είναι άνω των δύο ετών και κάτω των τριών ετών,

- 50 % του ίδιου μισθού, αν η εν λόγω περίοδος είναι άνω των τριών ετών και κάτω των πέντε ετών,

- 55 % του ίδιου μισθού, αν η εν λόγω περίοδος είναι άνω των πέντε ετών και κάτω των δέκα ετών,

- 60 % του ίδιου μισθού, αν η εν λόγω περίοδος είναι άνω των δέκα ετών και κάτω των δεκαπέντε ετών,

- 65 % του ίδιου μισθού στις λοιπές περιπτώσεις.»

Άρθρο 2

Οι αποκτηθείσες συντάξεις την ημερομηνία έναρξης ισχύος του παρόντος κανονισμού δεν τροποποιούνται από αυτόν.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την πρώτη ημέρα του μήνα που έπεται της δημοσίευσής του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 10 Απριλίου 1995.

Για το Συμβούλιο

Ο Πρόεδρος

A. JUPPΙ

(1) ΕΕ αριθ. L 268 της 20.10. 1977, σ. 1. Kανονισμός όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 1084/92 (ΕΕ αριθ. L 117 της 1. 5. 1992, σ. 1).
ΚΑΝΟΝΙΣΜΟΣ (ΕΚ) αριθ. 894/95 ΤΗΣ ΕΠΙΤΡΟΠΗΣ της 24ης Απριλίου 1995 για την τροποποίηση του κανονισμού (ΕΚ) αριθ. 3144/94 για το άνοιγμα και για τον τρόπο διαχείρισης κοινοτικών δασμολογικών ποσοστώσεων για ορισμένα αγροτικά προϊόντα καταγόμενα από τις χώρες Αφρικής, Καραϊβικής και Ειρηνικού (ΑΚΕ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 715/90 (1) του Συμβουλίου της 5ης Μαρτίου 1990, όπως τροποποιήθηκε τελευταία από τον κανονισμό (ΕΚ) αριθ. 2484/94 (2) περί καθεστώτος που εφαρμόζεται σε γεωργικά προϊόντα και σε ορισμένα εμπορεύματα προερχόμενα από την μεταποίηση γεωργικών προϊόντων καταγωγής χωρών της Αφρικής, της Καραϊβικής και του Ειρηνικού (ΑΚΕ) ή των υπερποντίων χωρών και εδαφών, και ιδίως το άρθρο 27,

Εκτιμώντας:

ότι η Επιτροπή με τον κανονισμό (ΕΚ) αριθ. 3144/94 (3) άνοιξε για ορισμένα γεωργικά προϊόντα, κοινοτικές δασμολογικές ποσοστώσεις με μειωμένο δασμό 7 ότι διαπιστώθηκε διαφορά μεταξύ των πρόσθετων συντελεστών του πίνακα του κανονισμού (ΕΚ) αριθ. 3144/94 και εκείνων που περιέχονται στη συνδυασμένη ονοματολογία 7 ότι η εν λόγω τροποποίηση εφαρμόζεται από την 1η Ιανουαρίου 1995 7 ότι κρίνεται κατά συνέπεια σκόπιμη η τροποποίηση του εν λόγω κανονισμού 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο πίνακας που περιέχεται στον κανονισμό (ΕΚ) αριθ. 3144/94 αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Απριλίου 1995.

Για την Επιτροπή Mario MONTI Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 866/95 ΤΟΥ ΣΥΜΒΟΥΛΙΟΥ της 10ης Απριλίου 1995 περί παρατάσεως του προσωρινού δασμού αντιντάμπινγκ στις εισαγωγές σιδηροπυριτίου-μαγγανίου καταγωγής Ρωσίας, Ουκρανίας, Βραζιλίας και Νότιας Αφρικής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,

την πρόταση της Επιτροπής,

Εκτιμώντας:

ότι, με τον κανονισμό (ΕΚ) αριθ. 3119/94 (2), η Επιτροπή επέβαλε προσωρινό δασμό αντιντάμπινγκ στις εισαγωγές σιδηροπυριτίου-μαγγανίου καταγωγής Ρωσίας, Ουκρανίας, Βραζιλίας και Νότιας Αφρικής 7 ότι η εξέταση των πραγματικών περιστατικών δεν έχει ακόμη ολοκληρωθεί και ότι η Επιτροπή έχει ενημερώσει τους γνωστούς ως ενδιαφερόμενους εισαγωγείς για την πρόθεσή της να προτείνει την παράταση του προσωρινού δασμού αντιντάμπινγκ για επιπλέον περίοδο δύο μηνών 7 ότι οι εξαγωγείς δεν εξέφρασαν καμία αντίρρηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ισχύς του προσωρινού δασμού αντιντάμπινγκ στις εισαγωγές σιδηροπυριτίου-μαγγανίου καταγωγής Ρωσίας, Ουκρανίας, Βραζιλίας και Νότιας Αφρικής, που επιβλήθηκε με τον κανονισμό (ΕΚ) αριθ. 3119/94, παρατείνεται για περίοδο δύο μηνών και λήγει στις 22 Ιουνίου 1995. Ο δασμός αυτός παύει να εφαρμόζεται αν, πριν από την ημερομηνία αυτή, το Συμβούλιο θεσπίσει οριστικά μέτρα ή αν περατωθεί η διαδικασία σύμφωνα με το άρθρο 9 του κανονισμού (ΕΟΚ) αριθ. 2423/88.

Άρθρο 2

Ο παρών κανονισμός αρχίζει να ισχύει την πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 10 Απριλίου 1995.

Για το Συμβούλιο Ο Πρόεδρος A. JUPPΙ
ΚΑΝΟΝΙΣΜΟΣ (ΕΚ) αριθ. 971/95 ΤΗΣ ΕΠΙΤΡΟΠΗΣ της 28ης Απριλίου 1995 για την τροποποίηση του κανονισμού (ΕΟΚ) αριθ. 1517/77 σχετικά με τον καθορισμό του καταλόγου των διαφόρων ομάδων ποικιλιών λυκίσκου που καλλιεργούνται στην Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργάνωσης αγοράς στον τομέα του λυκίσκου (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 της 22ας Δεκεμβρίου 1994 (2), και ιδίως το άρθρο 13 παράγραφος 8,

Εκτιμώντας:

ότι ο κανονισμός (ΕΟΚ) αριθ. 1517/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 425/92 (4), κατανέμει τις ποικιλίες λυκίσκου μεταξύ των ομάδων «αρωματικός λυκίσκος», «πικρός λυκίσκος» και «λοιποί», ανάλογα με τις εμπορικές χρήσεις που ισχύουν στην κοινοτική και διεθνή αγορά του λυκίσκου, λαμβάνοντας υπόψη το αν υπερτερούν σε περιεκτικότητα οι πικρές ουσίες ή το αρωματικός χαρακτήρας 7 ότι, μετά την ένταξη, πρέπει να προστεθούν σε αυτόν τον κατάλογο οι ποικιλίες λυκίσκου που καλλιεργούνται στην Αυστρία 7 ότι όλες αυτές οι ποικιλίες πρέπει να καταταγούν στην ομάδα «αρωματικοί λυκίσκοι» 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 1517/77 αντικαθίσταται το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Απριλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 993/95 ΤΗΣ ΕΠΙΤΡΟΠΗΣ της 2ας Μαΐου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 3254/94 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7 ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 5 Μαΐου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Μαΐου 1995.

Για την Επιτροπή Mario MONTI Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1086/95 ΤΗΣ ΕΠΙΤΡΟΠΗΣ της 15ης Μαΐου 1995 για τον καθορισμό των ελάχιστων τιμών κατά την εισαγωγή ορισμένων κόκκινων φρούτων καταγωγής Ουγγαρίας, Πολωνίας, Τσεχικής Δημοκρατίας, Σλοβακικής Δημοκρατίας, Ρουμανίας και Βουλγαρίας, για την περίοδο εμπορίας 1995/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1988/93 του Συμβουλίου της 19ης Ιουλίου 1993 σχετικά με το καθεστώς των τιμών κατά την εισαγωγή για ορισμένα κόκκινα φρούτα καταγωγής Ουγγαρίας, Πολωνίας, Τσεχικής Δημοκρατίας, Σλοβακικής Δημοκρατίας, Ρουμανίας και Βουλγαρίας (1), και ιδίως το άρθρο 3,

Εκτιμώντας:

ότι ο κανονισμός (ΕΟΚ) αριθ. 2140/93 της Επιτροπής της 28ης Ιουλίου 1993 σχετικά με τις λεπτομέρειες εφαρμογής του καθεστώτος ελάχιστης τιμής κατά την εισαγωγή για ορισμένα κόκκινα φρούτα καταγωγής Ουγγαρίας, Πολωνίας, Τσεχικής Δημοκρατίας, Σλοβακικής Δημοκρατίας, Ρουμανίας και Βουλγαρίας και σχετικά με τον καθορισμό των ελάχιστων τιμών κατά την εισαγωγή που εφαρμόζονται μέχρι τις 30 Απριλίου 1994 (2), καθορίζει τα κριτήρια καθορισμού των ελάχιστων τιμών 7 ότι πρέπει να καθοριστούν οι ελάχιστες τιμές κατά την εισαγωγή για την περίοδο εμπορίας 1995/96 λαμβανομένων υπόψη των κριτηρίων αυτών 7 ότι η Επιτροπή Διαχείρισης Οπωροκηπευτικών και Μεταποιημένων Προϊόντων με βάση τα Οπωροκηπευτικά δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1995/96, οι ελάχιστες τιμές κατά την εισαγωγή προϊόντων που περιλαμβάνονται στο παράρτημα του κανονισμού (ΕΟΚ) αριθ. 1988/93 καταγωγής Ουγγαρίας, Πολωνίας, Τσεχικής Δημοκρατίας, Σλοβακικής Δημοκρατίας, Ρουμανίας και Βουλγαρίας, εμφαίνονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαΐου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Μαΐου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>